**A pályázat célja**

A pályázati kiírás célja a Magyarország határain kívül élő magyarság szülőföldjén való boldogulásának, Magyarországgal fennálló sokoldalú kapcsolatai ápolásának és fejlesztésének előmozdítása, magyar nemzeti azonosságtudata megerősítésének támogatása a testvértelepülési együttműködések erősítése útján.

**A pályázati kiírás tárgya**

Magyarország és a Kárpát-medence magyarok lakta települései közötti magyar-magyar kapcsolatok ápolását és fejlesztését célzó testvértelepülési programok és együttműködések támogatása, így különösen:

magyarországi helyi (települési, megyei) önkormányzat és Szlovákia, Ukrajna, Románia, Szerbia, Horvátország, Szlovénia, Ausztria helyhatósága (települési önkormányzata, települése) között

 a) meglévő együttműködések kölcsönös fejlesztése;

 b) a tapasztalatcsere, a tudás és a legjobb gyakorlatok átadásának támogatása;

 c) a magyar történelemhez kapcsolódó esemény és a magyar nemzeti ünnepekhez kapcsolódó közösen megvalósítandó program támogatása;

 d) a testvértelepüléseken működő oktatási és nevelési intézmények együttműködésének támogatása, a kulturális örökség ápolása, kulturális, ifjúsági és hagyományőrző tevékenységek megvalósításának támogatása;

 e) új testvértelepülési kapcsolatok kiépítése.

Azon települési vagy megyei önkormányzat, amely 2020-ban az Alapkezelő által megjelentetett testvértelepülési pályázati kiírás keretében támogatásban részesült, de a támogatott programot a járványügyi helyzetre tekintettel nem tudta megvalósítani és a megvalósítási időszak 2021-re tolódott, pályázatot kizárólag a korábban támogatott testvértelepülési programtól eltérő program megvalósítására nyújthat be.

**A pályázat benyújtására jogosultak köre**

Magyarországi székhelyű települési és megyei önkormányzat (a továbbiakban: pályázó) nyújthat be pályázatot.

**Támogatható kiadások**

A programokhoz kapcsolódó anyagbeszerzés, szolgáltatások, személyi kifizetések és azok

járulékai számolhatóak el.

**Igényelhető támogatás:**

Összege: 500.000,- Ft és 2.000.000,- Ft

A támogatás formája: vissza nem térítendő támogatás.

A támogatás rendelkezésre bocsátása: 100%-os támogatási előlegként, egy összegben, utólagos beszámolási kötelezettséggel történik.

**Megvalósítási időszak:**

2021. július 1. – 2021. december 31.

**Benyújtási határidő:**

2021. augusztus 2. 16.00 óra.